PRANEŠIMAS

APIE VALSTYBĖS ĮMONĖS LIETUVOS AUTOMOBILIŲ KELIŲ DIREKCIJOS VALDYBOS NEPRIKLAUSOMŲ NARIŲ ATRANKĄ

**Lietuvos Respublikos susisiekimo ministerija skelbia nepriklausomų kandidatų atranką užimti valstybės įmonės Lietuvos automobilių kelių direkcijos (toliau - Įmonė) valdybos 2 nepriklausomų valdybos narių pareigas iki valdybos kadencijos pabaigos (iki 2024 m. rugpjūčio 31 d.).**

Įmonės interneto svetainės adresas https: <https://lakd.lrv.lt/lt/>

Nuoroda internete į informaciją apie Įmonės strategiją, lūkesčių raštą: <https://lakd.lrv.lt/lt/administracine-informacija/planavimo-dokumentai>

Atranką inicijuoja Lietuvos Respublikos susisiekimo ministerija.

Atrankos procedūrose dalyvauja personalo atrankos agentūra UAB „Amber team“.

Įmonės kolegialus valdymo organas – valdyba susideda iš 5 narių.

Įmonės valdyba renkama 4 metams. Dabar veikiančios valdybos kadencijos pradžia – 2020 m. rugsėjo 1 d., pabaiga – 2024 m. rugpjūčio 31 d.

Valdybos nario veiklos sutarties projektas pridedamas.

VšĮ Valdymo koordinavimo centro nuoroda internete apie VVĮ vykdomas atrankas:

<https://governance.lt/kolegialus-organai/#nariu-atrankos>

Kandidatų atrankos aprašas:

<https://e-seimas.lrs.lt/portal/legalAct/lt/TAD/f0173961199a11e5bfc0854048a4e288/asr>.

Atranką vykdys Lietuvos Respublikos susisiekimo ministro įsakymu sudaryta atrankos komisija.

Atrankos būdas: **pokalbis.**

Kandidatai, pretenduojantys į Įmonės nepriklausomo valdybos nario pareigas, turi atitikti šiuos bendruosius ir specialiuosius reikalavimus bei nepriklausomumo kriterijus:

1. Bendrieji reikalavimai:

1.1. turėti aukštąjį universitetinį ar jam prilygintą išsilavinimą;

1.2. turi būti nepriekaištingos reputacijos;

1.3. turi būti nesusijęs su kitais juridiniais asmenimis ryšiais, dėl kurių galėtų kilti interesų konfliktas;

**2. Specialieji reikalavimai:**

2.1. mokėti anglų kalbą (ne mažesniu kaip B2 lygiu);

2.2. turėti kompetenciją bent vienoje iš šių sričių:

2.2.1. Skaitmenizacijos, organizacijų bei transformacijos valdymo srities. Šią kompetenciją patvirtina ne mažesnė nei 4 metų aukščiausio lygmens vadovo ar kolegialaus priežiūros ar valdymo organo nario patirtis informacinių ir kitų technologinių sprendimų taikymo bei organizacijų vystymo srityje, įmonėje, kurios darbuotojų skaičius ne mažesnis nei 100. Privalumai: darbo patirtis juridinio asmens valdyboje ar vadovavimo tarptautinio ar užsienio kapitalo įmonėje ar įmonių grupėje aukščiausio lygmens vadovų komandoje, patirtis valdant didelio masto transformacijas, puikūs lyderystės, komandinio darbo ir bendradarbiavimo su suinteresuotomis šalimis gebėjimai, korporatyvinės valdysenos principų išmanymas.

2.2.2. Infrastuktūros projektų valdymo ir plėtros srities. Šią kompetenciją patvirtina ne mažesnė nei 4 metų aukščiausio lygmens vadovo patirtis infrastruktūros projektų valdymo ir plėtros srityje; didelių projektų, kurių vertė ne mažesnė nei 5 mln. eurų, valdymo patirtis. Privalumai: patirtis kelių infrastuktūros projektų valdymo ir plėtros srityje, patirtis kelių tinklo priežiūros ir vystymo srityje, darbo patirtis juridinio asmens valdyboje ar vadovavimo tarptautinio ar užsienio kapitalo įmonėje ar įmonių grupėje aukščiausio lygmens vadovų komandoje, puikūs lyderystės, komandinio darbo ir bendradarbiavimo su suinteresuotomis šalimis gebėjimai, korporatyvinės valdysenos principų išmanymas.

**3. Nepriklausomumo kriterijai**:

3.1. turi nebūti valstybės įmonės Lietuvos automobilių kelių direkcijos (arba biudžetinės įstaigos Lietuvos automobilių kelių direkcijos) ir su ja susijusio juridinio asmens, atranką inicijuojančio subjekto ar jam pavaldaus juridinio asmens valstybės tarnautojas ar darbuotojas ir paskutinius vienus metus turi būti nėjęs tokių pareigų;

3.2. turi nebūti valstybės įmonės Lietuvos automobilių kelių direkcijos (arba biudžetinės įstaigos Lietuvos automobilių kelių direkcijos) ar susijusio juridinio asmens kolegialaus organo narys, vadovas ar darbuotojas ir paskutinius vienus metus turi būti nėjęs tokių pareigų ir negavęs atlygio iš šių juridinių asmenų, išskyrus atlygį už kolegialaus organo ar komiteto nario pareigas;

3.3. paskutinius vienus metus turi nebūti valstybės įmonės Lietuvos automobilių kelių direkcijos (arba biudžetinės įstaigos Lietuvos automobilių kelių direkcijos) ar susijusio juridinio asmens dalyvis, šių juridinių asmenų dalyvių atstovas;

3.4. turi nebūti valstybės įmonės Lietuvos automobilių kelių direkcijos (arba biudžetinės įstaigos Lietuvos automobilių kelių direkcijos) ar susijusio juridinio asmens dalyvio, vadovo ar kolegialių organų narių artimas asmuo – sutuoktinis,sugyventinis, partneris, kai partnerystė įregistruota įstatymų nustatyta tvarka, taip pat jų tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, sugyventiniai ar partneriai;

3.5. turi neturėti reikšmingų verslo ryšių su valstybės įmonės Lietuvos automobilių kelių direkcijos (arba biudžetinės įstaigos Lietuvos automobilių kelių direkcijos) ar su susijusiu juridiniu asmeniu nei tiesiogiai, nei kaip turinčio tokių ryšių juridinio asmens dalyvis ar vadovas. Turinčiu reikšmingų verslo ryšių laikomas fizinis ar juridinis asmuo, kurio pajamos iš valstybės įmonės Lietuvos automobilių kelių direkcijos, jos dalyvio ar susijusio juridinio asmens per paskutinius 12 mėnesių yra didesnės negu 1 000 eurų, išskyrus darbo užmokestį ar atlygį už kolegialaus organo ar komiteto nario pareigas;

3.6. paskutinius 2 metus turi nebūti audito įmonės, kuri atlieka ar atliko valstybės įmonės Lietuvos automobilių kelių direkcijos (arba biudžetinės įstaigos Lietuvos automobilių kelių direkcijos) ar susijusio juridinio asmens auditą, partneris, dalyvis, vadovas, kolegialaus organo narys arba darbuotojas;

3.7. turi nebūti valstybės įmonės Lietuvos automobilių kelių direkcijos (arba biudžetinės įstaigos Lietuvos automobilių kelių direkcijos) kolegialaus organo narys ilgiau kaip 10 metų. Šis laikotarpis apskaičiuojamas prie būsimo kolegialaus organo nario pareigų ėjimo laikotarpio, kuriam kandidatas būtų skiriamas, pridedant praėjusius tos pačios įmonės kolegialaus organo nario pareigų ėjimo laikotarpius, tarp kurių yra ne didesnis kaip vienų metų laiko tarpas;

3.8. turi nebūti daugiau negu keturių valstybės ar savivaldybių valdomų įmonių kolegialių organų narys.

Dokumentai, kuriuos privalo pateikti kandidatai:

1. paraiška dalyvauti atrankoje ir sąžiningumo deklaracija, kurioje *privalo nurodyti į kurią (-ias) kompetencijų sritį (-is), nurodytą (-as) šio skelbimo specialiuose reikalavimuose, kandidatuoja* (priedas);

2. kandidato sutikimas dėl asmens duomenų tvarkymo;

3. gyvenimo aprašymas;

4. asmens tapatybę patvirtinančio asmens dokumento kopija;

5. motyvacinis laiškas atrankos komisijai;

6. aukštąjį išsilavinimą patvirtinančių dokumentų kopijas;

7. kitus reikalingus dokumentus ar jų kopijas, patvirtinančias atitiktį bendriesiems ir specialiesiems reikalavimams, nurodytiems šio skelbimo 1-2 punktuose, bei nepriklausomumo kriterijams, nurodytiems šio skelbimo 3 punkte.

Atrankos komisijos ir / ar atrankos agentūros UAB „Amber team“ atstovų prašymu gali būti prašoma pateikti papildomus dokumentus, patvirtinančius atitiktį nurodytiems bendriesiems ir specialiesiems reikalavimams bei nepriklausomumo kriterijams.

Kandidatai teikia dokumentus atrankos agentūrai UAB „Amber team“ iki 2021 m. gegužės 27 d. imtinai.

Kandidatai dokumentus atrankos agentūrai UAB „Amber team“ gali pateikti šiuo būdu:

**Elektroniniu paštu** pateikti dokumentus, patvirtintus saugiomis elektroninio pasirašymo priemonėmis su kvalifikuoto elektroninio parašo sertifikatais ar pateikti pasirašytas skanuotas dokumentų kopijas.

**UAB „Amber team“ kontaktiniai asmenys**:

Vaida Pociutė-Bortelienė, direktorė; [Vaida@amberstaff.com](mailto:Vaida@amberstaff.com); tel. 8 671 17467.

Pavaduojantis asmuo – Toma Vevelstad, personalo projektų vadovė; [toma@amberstaff.com](mailto:toma@amberstaff.com);

tel. 8 656 96438.

**VĮ Lietuvos automobilių kelių direkcijos kontaktiniai asmenys**:

Jolanta Petrauskienė, Žmogiškųjų išteklių valdymo skyriaus vyriausioji žmogiškųjų išteklių vadybininkė, el. paštas [jolanta.petrauskiene@lakd.lt](mailto:jolanta.petrauskiene@lakd.lt); tel. +370 698 30 996,

Pavaduojantis asmuo - Agnė Daugirdienė, Žmogiškųjų išteklių valdymo skyriaus žmogiškųjų išteklių vadybininkė, el. paštas [agne.daugirdiene@lakd.lt](mailto:agne.daugirdiene@lakd.lt); tel. +370 5 232 9720

PRIEDAI:

1. Kandidato paraiška dalyvauti atrankoje ir sąžiningumo deklaracija.
2. Kandidato sutikimas dėl asmens duomenų tvarkymo nepriklausomo valdybos nario atrankos vykdymo procese.
3. Sutartis dėl nepriklausomo valdybos nario veiklos bendrovės valdyboje.

**KANDIDATO PARAIŠKA DALYVAUTI ATRANKOJE IR SĄŽININGUMO DEKLARACIJA**

20\_\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_ d.

(data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prašau leisti dalyvauti

(vardas ir pavardė)

atrankoje į

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įmonės pavadinimas, teisinė forma)

valdybą / stebėtojų tarybą (nereikalingą žodį išbraukti) šiose paskelbtose kompetencijų srityse:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Patvirtinu, kad esu susipažinęs (-usi) su Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės valdomos įmonės kolegialų priežiūros ar valdymo organą atrankos aprašo patvirtinimo“ (toliau – Aprašas), nuostatomis, atitinku visus kandidatams keliamus reikalavimus, nei aš, nei man artimi asmenys nėra susiję ryšiais su įmone, į kurios kolegialų organą pretenduoju, ar su kitais fiziniais ir juridiniais asmenimis, dėl kurių, man einant kolegialaus organo nario pareigas, galėtų kilti interesų konfliktas.

Patvirtinu, kad toliau pateikiama informacija ir atsakymai į klausimus yra sąžiningi ir teisingi. Nurodau visus juridinius asmenis, su kuriais aš esu ar per paskutinius vienerius metus buvau susijęs (-usi) kaip to juridinio asmens dalyvis, kolegialaus organo ar komiteto narys, vadovas ar darbuotojas.

Sutinku, kad atranką inicijuojantis subjektas turi teisę motyvuotu rašytiniu prašymu kreiptis į teisėsaugos, kontrolės ir kitas institucijas, įstaigas ar įmones, kad šios pateiktų apie mane turimą informaciją.

Sutinku / nesutinku (nereikalingą žodį išbraukti), kad Stebėsenos agentūra, kaip ji apibrėžta Apraše, tvarkytų mano asmens duomenis, siekdama mane informuoti apie paskelbtas atrankas, ir kviestų kandidatuoti į laisvas kolegialaus organo nepriklausomo nario pareigas.

\_\_\_\_\_\_\_\_\_\_\_\_\_\_\_\_\_\_\_(kandidato parašas)

|  |  |
| --- | --- |
| Juridinio asmens teisinė forma ir pavadinimas | Ryšio su juridiniu asmeniu pobūdis |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Klausimai, į kuriuos atsakoma „Taip“ arba „Ne“:

|  |  |
| --- | --- |
| 1. Ar nurodėte visus juridinius asmenis, su kuriais esate ar per pastaruosius metus buvote susijęs kaip to juridinio asmens dalyvis, kolegialaus organo ar komiteto narys, vadovas, darbuotojas arba prekių tiekėjas ar paslaugų teikėjas? |  |
| 2. Ar Jūs veiksnus? |  |
| 3. Ar Jums atimta arba apribota teisė eiti juridinio asmens valdymo / priežiūros organo nario ar kitas vadovaujamas pareigas? |  |
| 4. Ar esate pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui ar valdymo tvarkai ir turite neišnykusį ar nepanaikintą teistumą? |  |
| 5. Ar Jūs atitinkate nustatytus nepriklausomumo reikalavimus ir ar įsipareigojate nepertraukiamai jų laikytis visą kolegialaus organo nario atliekamų pareigų laikotarpį? |  |
| 6. Ar Jūs per pastaruosius 5 metus buvote atšauktas iš juridinio asmens vienasmenio ar kolegialaus organo dėl netinkamo pareigų atlikimo? |  |

Pranešimus dėl atrankos atlikimo ir rezultatų prašau siųsti elektroniniu paštu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mobilusis telefonas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidato parašas, vardas ir pavardė:

**KANDIDATO SUTIKIMAS DĖL ASMENS DUOMENŲ TVARKYMO**

**NEPRIKLAUSOMO VALDYBOS NARIO ATRANKOS VYKDYMO PROCESE**

20..... -..................-....

(vieta)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sutinku, kad įmonė UAB “Amber team”, įmonės kodas: 302769751, tvarkytų mano asmens duomenis šiais pagrindais ir tvarka:

Asmens duomenų tvarkymo tikslas: Nepriklausomo valdybos nario atranka

Tvarkomų duomenų apimtis:

1. Vardas, pavardė;

2. Gimimo data, asmens kodas;

3. Gyvenamosios vietos adresas;

4. Telefono numeris;

5. Elektroninio pašto adresas;

6. Asmens tapatybę patvirtinančio dokumento duomenys;

7. Kandidato gyvenimo aprašyme pateikti duomenys;

8. Aukštojo mokslo diplomo duomenys;

9. Kiti duomenys, pateikti valdybos nario atrankai

Kita informacija apie numatomą asmens duomenų tvarkymą: Duomenys valdybos nario atrankos vykdymui perduodami el. būdu LR Susisiekimo ministerijos paskirtai komisijai ir/ar už komisijos darbą atsakingiems darbuotojams (pvz. sekretoriui).

Šis Sutikimas galioja 6 mėnesius. Sutikimo davėjas bet kada gali atšaukti duotą sutikimą apie tokį atšaukimą informuodamas raštu. Pasibaigus sutikimo galiojimui arba Sutikimo davėjui atšaukus sutikimą, jo pagrindu tvarkyti asmens duomenys bus ištrinti, jei nebus kito teisėto jų tvarkymo pagrindo (pvz., jei nebus teisės aktuose nustatytos pareigos šiuos duomenis saugoti tam tikrą laikotarpį).

Sutikimo davėjas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VALDYBOS NARIO**

**VEIKLOS SUTARTIS (projektas)**

20\_\_ m. \_\_\_\_\_\_\_\_\_\_\_\_\_d. Nr.\_\_\_\_\_

*Įmonė* (toliau – Įmonė), juridinio asmens kodas \_\_\_\_\_\_\_\_\_\_\_\_\_, kurios registruota buveinė yra\_\_\_\_\_\_\_\_\_\_\_\_\_\_\_\_\_, duomenys apie įmonę kaupiami ir saugomi Lietuvos Respublikos juridinių asmenų registre, atstovaujamos generalinio direktoriaus, veikiančio pagal įmonės įstatus,

ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, asmens kodas \_\_\_\_\_\_\_\_\_\_\_\_\_\_\_\_\_\_, gyvenančio \_\_\_\_\_\_\_\_\_\_\_\_\_\_\_ (toliau – Valdybos narys).

Įmonė ir Valdybos narys toliau kartu vadinami Šalimis, o kiekvienas atskirai Šalimi,

atsižvelgdami į tai, kad:

a) Valdybos narys Lietuvos Respublikos susisiekimo ministro 202\_ m. \_\_\_\_\_\_\_\_\_\_\_\_\_\_\_\_\_\_\_\_\_\_ d. įsakymu Nr.\_\_\_\_ buvo paskirtas į Įmonės valdybą,

b) Įmonė ir Valdybos narys siekia Valdybos nario veiklos sutartimi (toliau – Sutartis) įtvirtinti Valdybos nario veiklos principus, nustatyti Valdybos nario teises, pareigas ir atsakomybę už veiklą Įmonės valdyboje, atlygio už Valdybos nario veiklą principus, materialines sąlygas ir priemones, reikalingas pareigoms vykdyti,

c) vadovaudamiesi Lietuvos Respublikos valstybės ir savivaldybės įmonių įstatymo nuostatomis, kurios, be kita ko, nustato, kad Valdybos narys turi vengti situacijos, kad jų asmeniniai interesai prieštarautų ar galėtų prieštarauti Įmonės interesams, privalo veikti Įmonės naudai, laikytis įstatymų ir kitų teisės aktų ir vadovautis Įmonės įstatais, be to, atsižvelgdamos į tai, kad Valdybos narys neturi teisės priimti sprendimų ar atlikti kitų veiksmų, kurie akivaizdžiai viršija normalią gamybinę ūkinę riziką ar yra akivaizdžiai nuostolingi,

sudaro šią Sutartį.

**I. VALDYBOS NARIO VEIKLA**

**1.1. Valdybos nario veikla:**

1.1.1. Valdybos narys vykdo savo pareigas, numatytas Lietuvos Respublikos valstybės ir savivaldybės įmonių įstatyme, Įmonės įstatuose, Lietuvos Respublikos susisiekimo ministro ir Įmonės valdybos sprendimuose, ir, veikdamas kartu su kitais į Įmonės valdybą išrinktais asmenimis, sprendžia Įmonės valdybos kompetencijai priskirtus klausimus ir vykdo kitas Įmonės valdybai pavestas funkcijas.

1.1.2. Valdybos narys privalo veikti Įmonės naudai ir siekti Įmonės įstatuose įtvirtinto Įmonės veiklos tikslo.

1.1.3. Valdybos narys įsipareigoja savo pareigas vykdyti tinkamai, efektyviai, ekonomiškai ir objektyviai spręsti visus valdybai pagal kompetenciją priskirtus klausimus bei vadovautis aukščiausiais profesionalumo standartais. Valdybos narys privalo užtikrinti, kad įstatymuose ir kituose teisės aktuose ir Įmonės įstatuose numatytos valdybos funkcijos būtų įgyvendinamos.

1.1.4. Valdybos narys savo pareigas privalo vykdyti asmeniškai ir neturi teisės perleisti ar pavesti visų ar dalies Valdybos nario funkcijų vykdymo tretiesiems asmenims.

1.1.5. Valdybos narys turi šias pareigas:

1.1.5.1. dalyvauti valdybos posėdžiuose;

1.1.5.2. Įmonės, kitų Įmonės organų ir Įmonės savininko teises ir pareigas įgyvendinančios institucijos atžvilgiu veikti sąžiningai ir protingai;

1.1.5.3. būti lojalus Įmonei;

1.1.5.4. veikti Įmonės ir jos savininko teises ir pareigas įgyvendinančios institucijos interesais;

1.1.5.5. vengti interesų konfliktų tarp Įmonės ir Vadybos nario (įskaitant trečiųjų asmenų, kurių naudai privalo veikti Valdybos narys) interesų;

1.1.5.6. saugoti Įmonės komercines paslaptis ir konfidencialią informaciją;

1.1.5.7. savo ar trečiųjų asmenų naudai nenaudoti informacijos, kurią Valdybos narys sužinojo vykdydamas, savo kaip Įmonės valdybos nario, funkcijas;

1.1.5.8. vykdyti kitas pareigas, kurias nustato Lietuvos Respublikos valstybės ir savivaldybės įmonių įstatymas, ši Sutartis, Įmonės įstatai ir Įmonės valdybos darbo reglamentas.

**1.2. Dalyvavimas Įmonės valdybos posėdžiuose:**

1.2.1. Valdybos narys turi dalyvauti visuose Įmonės valdybos posėdžiuose, išskyrus atvejus, kai to neįmanoma padaryti dėl pateisinamų priežasčių.

1.2.2. Valdybos narys visuomet privalo atvykti į posėdžius susipažinęs su posėdžio darbotvarke ir visa jam pateikta su nagrinėjamais klausimais susijusia informacija ir dokumentais. Valdybos narys privalo aktyviai dalyvauti svarstant posėdžio darbotvarkėje numatytus klausimus, raštu ar žodžiu išdėstyti savo poziciją visais aptariamais klausimais ir teikti argumentuotus pasiūlymus dėl svarstomų klausimų sprendimo, kai Įmonės valdybos posėdyje sprendžiamas su jo veikla valdyboje susijęs klausimas ar kitus atvejus, kai pagal taikytinus įstatymus Valdybos narys negali balsuoti.

**1.3. Balsavimas:**

1.3.1. Valdybos narys privalo balsuoti „už“ arba „prieš“ kiekvienu Įmonės valdybos posėdyje svarstomu klausimu, išskyrus atvejus, kai Įmonės valdybos posėdyje sprendžiamas su jo veikla valdyboje susijęs klausimas, ar kitus atvejus, kai pagal taikytinus įstatymus Valdybos narys negali balsuoti.

1.3.2. Valdybos narys, atskirais atvejais negalintis tiesiogiai dalyvauti Įmonės valdybos posėdyje, privalo iš anksto balsuoti raštu arba balsuoti telekomunikacijų įrenginiais Įmonės valdybos darbo reglamente nustatyta tvarka.

**1.4. Interesų konflikto nebuvimas:**

1.4.1. Valdybos narys negali užsiimti veikla ar dirbti kito darbo ar eiti kitų pareigų, kurios būtų nesuderinamos su jo veikla Įmonės valdyboje. Informaciją apie savo einamas pareigas Valdybos narys privalo raštu pateikti Įmonės savininko teises ir pareigas įgyvendinančiai institucijai ir Įmonės valdybai.

1.4.2. Atsiradus aplinkybėms, dėl kurių galėtų kilti Valdybos nario ir Įmonės interesų konfliktas, Valdybos narys apie tokias naujas aplinkybes privalo nedelsdamas raštu informuoti Įmonės valdybą ir Įmonės savininko teises ir pareigas įgyvendinančią instituciją.

**1.5. Darbo santykių nebuvimas:**

1.5.1. Šalys patvirtina, kad šia Sutartimi tarp Valdybos nario ir Įmonės nustatomi civiliniai teisiniai santykiai. Ši Sutartis negali būti aiškinama, kaip sukurianti darbo santykius tarp Šalių. Atitinkamai, Valdybos narys pagal šią Sutartį negali būti laikomas Įmonės darbuotoju ir nėra pavaldus ar atskaitingas Įmonės administracijai. Pagal šią Sutartį Valdybos narys veikia tik kaip Įmonės valdybos narys ir prisiima visą atsakomybę už savo funkcijų atlikimą ir šios Sutarties vykdymą.

**1.6. Nepriklausomo valdybos nario veiklos techninių ir organizacinių priemonių suteikimas:**

1.6.1. Įmonė užtikrins, kad vykdydamas savo pareigas Valdybos narys galėtų naudotis Įmonės patalpomis, darbo priemonėmis ir kitais Įmonės ištekliais, kurie yra būtini tinkamai Valdybos nario veiklai užtikrinti.

**II. ATLYGIS UŽ VALDYBOS NARIO VEIKLĄ**

**IR KELIONĖS IŠLAIDŲ KOMPENSAVIMAS**

**2.1. Atlygis už Valdybos nario veiklą:**

1. 2.1.1. Už Valdybos nario veiklą (dalyvavimas valdybos posėdyje, pasirengimas valdybos posėdžiui ir vykimas į posėdį) Įmonė įsipareigoja mokėti \_\_\_\_\_\_\_\_\_\_\_\_\_ Eur (\_\_\_\_\_\_\_\_\_\_\_\_\_ eurų) valandinį įkainį, tačiau visais atvejais per mėnesį ne daugiau nei 1/5 Įmonės vadovo vidutinio mėnesio darbo užmokesčio.

2.1.2. Pasibaigus ketvirčiui Valdybos narys per 10 (dešimt) kalendorinių dienų raštu pateikia Įmonės savininko teises ir pareigas įgyvendinančiai institucijai pasirašytą Valdybos nario veiklos ataskaitą, pagal Lietuvos Respublikos Vyriausybės patvirtintą pavyzdinę formą. Ataskaitoje pateikiama informacija apie valdybos nario per atitinkamą ketvirtį vykdytą Valdybos nario veiklą ir nurodomas šiai veiklai vykdyti skirtas valandų skaičius. Jeigu yra numatyta teisės aktuose, Valdybos narys pateikia sąskaitą faktūrą. Valdybos nariui atlygis skiriamas Įmonės savininko teise ir pareigas įgyvendinančios institucijos sprendimu (toliau – sprendimas). Sprendimas turi būti priimtas pasibaigus ketvirčiui, per pirmąjį naujo ketvirčio mėnesį, įvertinus iš Įmonės gautą informaciją apie Įmonės vadovo praėjusio ketvirčio vidutinį mėnesinį darbo užmokestį ir Valdybos nario ataskaitoje pateiktus duomenis. Atlygis Valdybos nariui išmokamas per 10 (dešimt) dienų nuo sprendimo priėmimo.

2.1.3. Visi mokėjimai pagal šią Sutartį atliekami pavedimu į Valdybos nario šios Sutarties 4.2 punkte nurodytą banko sąskaitą, o tuo atveju, kai valdybos narys yra valstybės tarnautojas, – į Lietuvos Respublikos valstybės biudžeto sąskaitą, nurodytą šios Sutarties 4.2 punkte.

2.1.4. Į valdybos nario atlygį neįskaičiuoti valdybos nario, kaip atlygio gavėjo, mokėtini mokesčiai ir įmokos, kuriuos privalo sumokėti valstybės įmonė.

2.1.5. Šiai Sutarčiai nustojus galioti bet kokiais pagrindais, Valdybos nariui turi būti išmokamas atlygis už faktiškai sugaištą laiką vykdant Valdybos nario veiklą iki Sutarties nutraukimo dienos. Įmonė, laikydamasi šiame Sutarties skyriuje nustatytų sąlygų, įsipareigoja su Valdybos nariu visiškai atsiskaityti per 1 (vieną) mėnesį nuo šios Sutarties nutraukimo dienos.

**2.2. Valdybos nario kelionės išlaidų kompensavimas:**

2.2.1. Jeigu vykdant Valdybos nario veiklą reikia patirti pagristų kelionės (transporto) išlaidų (toliau – kelionės išlaidos), Įmonė įsipareigoja kompensuoti Valdybos nariui tokias pagrįstas kelionės išlaidas.

2.2.2. Valdybos narys atitinkamą mėnesį patyręs kelionės išlaidas, Įmonei iki kito mėnesio 10 dienos turi pateikti originalius kelionės išlaidas pagrindžiančius dokumentus ir laisvos formos ataskaitą, kurioje nurodoma, kokiu tikslu buvo patirtos kelionės išlaidos (valdybos posėdžio vieta, data ir pan.).

2.2.3. Kelionės išlaidas Įmonė įsipareigoja kompensuoti pinigus pervesdama į šioje Sutartyje nurodytą sąskaitą per 10 (dešimt) dienų nuo nurodytų dokumentų pateikimo Įmonei.

**III. ATSAKOMYBĖ IR NUOSTOLIŲ ATLYGINIMAS**

3.1. Įmonė įsipareigoja atlyginti Valdybos nariui ir apsaugoti jį nuo bet kokių nuostolių ar žalos (įskaitant protingas išlaidas teisinei pagalbai), kurie gali būti Valdybos nario patirti dėl bet kokios priežasties, susijusios su Valdybos nario veikla Įmonės valdyboje, išskyrus atvejus, kai tokie nuostoliai ar žala Valdybos nariui kilo dėl Valdybos nario tyčios ar didelio neatsargumo;

3.2. Valdybos narys atlygina Įmonei ir apsaugo ją nuo bet kokių nuostolių ar žalos (įskaitant protingas išlaidas teisinei pagalbai), kuriuos ji gali patirti dėl Valdybos nario įvykdyto šios Sutarties pažeidimo ir (ar) trečiųjų asmenų, įskaitant Įmonės savininko teises ir pareigas įgyvendinančią instituciją, reikalavimų, susijusių su Valdybos nario veikla Įmonės valdyboje ar tos veiklos rezultatais, kai tokie nuostoliai ar žala Įmonei kilo dėl Valdybos nario tyčios ar didelio neatsargumo;

3.3. Šios Sutarties galiojimo metu Įmonė savo lėšomis įsipareigoja apdrausti Valdybos nario civilinę atsakomybę.

**IV. KITOS SĄLYGOS**

**4.1. Teisė gauti informaciją ir konfidencialumas:**

4.1.1. Valdybos narys turi teisę susipažinti su visais Įmonės dokumentais ir informacija, reikalingais vykdyti valdybos nario funkcijas.

4.1.2. Šios Sutarties galiojimo metu, taip pat 2 metus po Sutarties pasibaigimo Valdybos narys įsipareigoja neatskleisti be išankstinio rašytinio Įmonės sutikimo jokiai trečiai šaliai Įmonės konfidencialios informacijos. Informacijos, kuri laikoma konfidencialia, sąrašą tvirtina Įmonė.

**4.2. Pranešimai ir kita informacija:**

4.2.1. Visi pranešimai, prašymai, rašytiniai pareikalavimai ar kiti dokumentai pagal šią Sutartį (Pranešimai) siunčiami šiais adresais:

**Įmonei** :

[adresas]

[el. paštas]

**Valdybos nariui:**

[adresas]

[el. paštas]

[banko sąskaitos Nr.]

[bankas].

4.2.2. Visi Pranešimai pagal šią Sutartį laikomi tinkamai įteiktais, kai jie įteikiami pirmiau nurodytais adresais, gavimą patvirtinant parašu (Įmonės gavimas patvirtinamas Įmonės darbuotojų, valdymo organų narių arba kitų jos įgaliotų asmenų parašais), arba yra siunčiami elektroniniu paštu. Kiekviena Šalis privalo pranešti kitai Šaliai apie bet kokius jos adreso, banko sąskaitos ar kitų duomenų, nurodytų šioje Sutartyje, pasikeitimus, ne vėliau kaip per 5 (penkias) dienas nuo tokio pasikeitimo. Jeigu Šalis nepraneša apie adreso pasikeitimą, tai Pranešimo siuntimas paskutiniu turimu adresu yra laikomas tinkamu.

**4.3. Įsigaliojimas. Sutarties terminas:**

4.3.1. Ši Sutartis įsigalioja nuo jos pasirašymo momento ir galioja iki anksčiausios iš šių datų:

a) Valdybos narys atsistatydina;

b) Valdybos narys yra atšaukiamas iš Įmonės valdybos ar atšaukiama visa Įmonės valdyba;

c) baigiasi Įmonės valdybos sudarymo laikotarpis;

4.3.2. Sutarties 3, 4.1.2 ir 4.4 punktų sąlygos lieka galioti ir po šios Sutarties pasibaigimo.

4.3.3. Valdybos narys, ne vėliau nei Sutarties pasibaigimo dieną, įsipareigoja perduoti Įmonei arba sunaikinti:

a) visus jo turimus veiklos vykdymo metu gautus ar sukurtus dokumentus (įskaitant, bet neapsiribojant, korespondenciją, pranešimus, sutartis, kitus dokumentus, taip pat kompiuterio diskus, kitas optiniu ar elektroniniu būdu nuskaitomas informacijos laikmenas);

b) Valdybos nariui valdyti ir (ar) naudotis atsižvelgiant į su jo veikla Įmonėje valdyboje perduotą Įmonei priklausantį ar Įmonės kitais pagrindais valdomą turtą ir kitus dalykus; Įmonės rašytiniu prašymu Valdybos narys įsipareigoja pateikti rašytinį patvirtinimą apie šiame punkte numatytų pareigų tinkamą įvykdymą.

**4.4. Ginčų sprendimas:**

4.4.1. Šiai Sutarčiai jos sąlygoms aiškinti, taikyti, taip pat klausimams, susijusiems su jos pažeidimu, galiojimu ar negaliojimu, spręsti taikoma Lietuvos Respublikos teisė.

4.4.2. Visi ginčai, nesutarimai ar reikalavimai, kylantys iš šios Sutarties ar susiję su šia Sutartimi, jos pažeidimu, nutraukimu ar galiojimu, sprendžiami derybų būdu. Jeigu per 30 (trisdešimt) kalendorinių dienų Šalims nepavyksta taikiai išspręsti ginčo, ginčas galutinai sprendžiamas Lietuvos Respublikos teismuose.

**4.5. Pakeitimai ir papildymai:**

Bet kokie šios Sutarties pakeitimai ar papildymai turi būti daromi raštu ir pasirašomi abiejų Šalių.

**4.6. Sąlygų atskiriamumas:**

Jeigu kuri nors šios Sutarties sąlyga visiškai ar iš dalies negaliotų ar taptų negaliojančia dėl jos prieštaravimo taikytiniems teisės aktams arba dėl bet kokios kitos priežasties, likusios šios Sutarties sąlygos liks galioti visa apimtimi. Tokiu atveju Šalys gera valia derėsis ir sieks pakeisti minėtą visiškai ar iš dalies negaliojančią sąlygą kita galiojančia sąlyga, kuri, kiek tai įmanoma, leistų pasiekti tokį patį teisinį ir ekonominį rezultatą kaip šios Sutarties sąlyga, kuri bus tokiu būdu pakeista.

**4.7. Teisių perleidimas:**

Nė viena Šalis negali perleisti savo teisių ar pareigų pagal šią Sutartį bet kokiai trečiajai šaliai.

**4.8. Kalba ir egzemplioriai:**

Ši Sutartis yra sudaroma 2 (dviem) egzemplioriais lietuvių kalba, po vieną egzempliorių kiekvienai Šaliai.

|  |  |
| --- | --- |
| Įmonės vadovas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Valdybos narys  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |